 Akikabidhi msaada huo Dar es Salaam jana, Mkurugenzi wa Msama Promotions ambao ndio waandaaji wa Tamasha la Pasaka, Alex Msama alisema wamerudisha shukrani kwa jamii kwa kuhakikisha watoto wanasherehekea sikukuu ya Idd kama watoto ambao wapo na familia zao.“Tamasha la Pasaka lina mfuko maalumu ambao kazi yake ni kusaidia watoto yatima, hivyo leo mfuko huo umetoa vyakula mbalimbali ili watoto wanaolelewa kwenye vituo nao wajisikie wapo nyumbani na familia zao,” alisema Msama. Vitu vilivyotolewa ni unga wa ngano na wa mahindi, sukari, juisi, mafuta ya kula, mafuta ya kujipaka, sabuni za kufulia za mche na za unga, mafuta ya kujipaka, mchele, biskuti na vingine vingi. Vitu vilivyopata msaada huo ni Sifa, Honoratha, Mwandaliwa, Mwana, Chakuwata, Umra, Mujahidina, Hirati, Ester na Zaidia vyote vya jijini Dar es Salaam. Msama alisema mfuko huo utaendelea kutoa msaada kwa watoto hao kwani umeundwa kwa lengo hilo.